Seun kry glo lyfstraf in koshuisArgieffoto Kol. Ronel Otto, woordvoerder van die polisie, het aan Maroela Media gesê die voorval het na bewering op 7 Mei plaasgevind en ŉ saak is by die polisie aanhangig gemaak. “Niemand is nog aangekla nie en die polisie gaan steeds voort met ons ondersoek,” het sy gesê. “Die saak sal aan die staatsaanklaer voorgelê word vir beslissing [of iemand vervolg sal word of nie].” Piet Holtzhausen, skoolhoof van die HTS Tom Naudé, het aan Maroela Media gesê hy is bewus van die aantygings en die skool ondersoek ook die saak. “Ek is deur die beheerliggaam opdrag gegee om nie met die media te praat nie en kan daarom geen verdere kommentaar lewer nie,” het hy gesê. Die provinsiale departement van basiese onderwys kon nie Donderdag vir kommentaar bereik word nie.